13. ΝΟΜΟΣ υπ’ αριθ. 129 της 20/28 Αυγ. 1975 (ΦΕΚ Α΄ 178)  Περί συμπληρώσεως των διατάξεων περί ανοικοδομήσεως των σεισμοπλήκτων Ιονίων Νήσων.  Άρθρ.1.-1.Δι’ αποφάσεως του Νομάρχου αναγράφονται εκ των πρακτικών κληρώσεων οι μη χρησιμοποιήσαντες κατά τας διατάξεις του Ν.Δ. 2933/1954 «περί ανοικοδομήσεως των σεισμοπλήκτων Ιονίων Νήσων» την χορηγηθείσαν αυτοίς κρατικήν αρωγήν προς ανοικοδόμησιν επί των διατεθέντων αυτοίς κατόπιν κληρώσεως οικοπέδων εις εκτάσεις απαλλοτριωθείσας δια την μετάθεσιν ή επέκτασιν οικισμών. Δι’ ομοίων αποφάσεων κατά τροποποιήσιν των πρακτικών κληρώσεως της εν άρθρ. 1 του από 9/9.4.55 Β.Δ/τος «περί τρόπου διαθέσεως οικοπέδων επί απαλλοτριουμένων εκτάσεων δια της εις τας σεισμοπλήκτους Ιονίους Νήσους μετάθεσιν πόλεων κωμών ή οιωνδήποτε συνοικισμών» (τόμ. 23Β σελ. 544,03) επιτροπής παραχωρούνται εις τους δικαιούχους σεισμοπλήκτους αντί των κληρωθέντων αυτοίς οικοπέδων, τα οικόπεδα εφ’ ων πράγματι ανήγειρον τας οικίας των δια της χορηγηθείσης αυτοίς κρατικής αρωγής. Εάν τα κατά το προηγούμενον εδάφιον οικόπεδα είχον κληρωθή εις ετέρους δικαιούχους, ούτοι τακτοποιούνται εις αδιάθετα οικόπεδα, κατόπιν κληρώσεως, κατά την καθοριζομένην διαδικασίαν εν άρθρ. 1 του ως άνω από 9/9.4.1955 Β.Δ/τος. Της κατά τας διατάξεις του άρθρου τούτου Επιτροπής αντί του περιφερειακού Διευθυντού μετέχει ο αρμόδιος Διευθυντής Τεχνικών Υπηρεσιών ή ο νόμιμος αυτού αναπληρωτής. 2.Υπουργικαί αποφάσεις δι’ ων διετέθησαν οικόπεδα εις δικαιούχους αρωγής άνευ προηγουμένης κληρώσεως, καθ’ υπέρβασιν των κειμένων διατάξεων, κυρούνται δια του παρόντος. 3.Επί συνενώσεως αρωγών επί διατεθέντος οικοπέδου κατόπιν κληρώσεως, το παραχωρητήριον εκδίδεται επ’ ονόματι των δικαιούχων οίτινες ανήγειραν την οικοδομήν δια της συνενώσεως των αρωγών αυτών. 4.Μετά πάροδον μηνός από της εκδόσεως των προσωρινών παραχωρητηρίων ή της αντικαταστάσεως των ήδη εκδοθέντων, εκδίδονται τα οριστικά παραχωρητήρια ων ο τύπος καθορισθήσεται δι’ αποφάσεως του Υπουργού Δημ. Έργων δημοσιευομένης εις την Εφημερίδα της Κυβερνήσεως. Άρθρ.2.-Επιτρέπεται η συμπλήρωσις των στοιχείων ταυτότητος των ιδιοκτητών επί των εκδοθέντων παραχωρητηρίων κατόπιν της γενομένης ομαδικής τακτοποιήσεως οικοπέδων κατά τας διατάξεις του Ν.Δ. 2934/1954 «περί τροποποιήσεως των περί σχεδίων των πόλεων διατάξεων και ειδικών τινων διατάξεων προς ανοικοδόμησιν των σεισμοπλήκτων Ιονίων Νήσων» (τόμ. 23Α σελ. 294,02).  Σελ. 260(β) Τεύχος 1305 Σελ. 34 Άρθρ.3.-Η ισχύς τους παρόντος άρχεται από της δημοσιεύσεώς του δια της Εφημερίδος της Κυβερνήσεως.   